Эн Гэтэўэй

**Эн Гэ́тэўэй** (; нарадзілася 12 лістапада 1982 году) — амэрыканская акторка. Ляўрэатка мноства ўзнагародаў, у тым ліку прэміі «Оскар», «Эмі» і «Залаты Глёбус». У 2015 годзе яна была адной з самых высокааплатных акторак у сьвеце. Ейныя фільмы зарабілі больш за 6,8 мільярдаў даляраў па ўсім сьвеце. У 2009 годзе Гэтэўэй была ўключаная ў сьпіс 100 самых выбітных знакамітасьцяў часопісу Forbes. Яна зьяўляецца чальцом кіраваньня арганізацыі Lollipop Theatre Network, якая прыносіць фільмы дзецям у шпіталі, і выступае ў якасьці амбасадара добрай волі жанчынаў ААН. Знаходзіцца ў шлюбе з акторам Адамам Шулманам, зь якім гадуе двух сыноў.

## Біяграфія
Эн нарадзілася ў сям’і былой акторцы і была названая ў гонар жонкі Шэксьпіру. Гэтэўэй скончыла школу Мілбэрн у Нью-Джэрзі, дзе яна брала ўдзел ў пастаноўках некалькіх п’есаў. У падлеткавым узросьце яна здымалася ў тэлесэрыяле *«[[Будзь сабой]]»* (1999—2000) і зрабіла прарыў у якасьці галоўнай акторцы ў дэбютным дыснэеўскім фільме *«[[Дзёньнікі прынцэсы (фільм)|Дзёньнікі прынцэсы]]»* (2001). Гэтэўэй перайшла на выкананьня роляў дарослых пэрсанажаў з драмамі *«[[Крэйзі]]»* і *«[[Гарбатая гара]]»* ў 2005 годзе. Камэдыйны фільм *«[[Д’ябал носіць Прада (фільм)|Д’ябал носіць Прада]]»* (2006), у якім яна сыграла памочніцу рэдактара часопісу моды, стаў ейным самым вялікім камэрцыйным посьпехам на той час. 

Адзіным фільмам, дзе зьнялася акторка ў 2007 годзе, сталася біяграфічная рамантычная драма *«[[Стаць Джэйн]]»* пра выбітную ангельскую раманісту Джэйн Остын. Зьяўляючыся прыхільніцай творчасьці Остын з чатырнаццаці гадоў, Гэтэўэй рыхтавалася да гэтае ролі, перачытваючы кнігі Остын і праводзячы гістарычныя дасьледаваньні, напрыклад, праглядаючы лісты пісьменьніцы. Акторка таксама вывучыла мову жэстаў, каліграфію, танцавальную харэаграфію і навучылася граць на фартэпіяна. Яна пераехала ў Ангельшчыну за месяц да пачатку здымак, дзе атрыманьня сапразднага брытанскага акцэнту. Аднак, фільм атрымаў неадназначныя водгукі крытыкаў, а некаторыя спэцыялісты адмоўна ацанілі выступ Гэтэўэй і ейны акцэнт. У наступным фільме яна выканала ролю п’яніцы, якая вылечваецца ад сваёй залежнасьці, у драме *«[[Рэйчэл бярэцца шлюбам]]»* (2008), які прынёс ёй намінацыю на прэмію «Оскар» за найлепшую жаночую ролю. Яна працягвала здымацца ў камэрцыйна пасьпяховых рамантычных фільмах, як то *«[[Вайна нявестаў]]»* (2009), *«[[Дзень сьвятога Валянціна (фільм, 2010)|Дзень сьвятога Валянціна]]»* (2010), *«[[Каханьне і іншыя лекі]]»* (2010) і ў фантастычным фільме *«[[Аліса ў краіне цудаў (фільм, 2010)|Аліса ў краіне цудаў]]»* (2010).

У 2012 годзе Гэтэўэй зьнялася ў ролі Сэліны Кайл у ейным найбольш прыбытковым фільме *«[[Цёмны рыцар паўстае]]»*, заключнай частцы трылёгіі пра Бэтмана. У тым жа годзе яна выканала ролю Фантын, прастытуткі, якая памірае ад сухотаў, у музычнай рамантычнай драме *«[[Адрынутыя (фільм, 2012)|Адрынутыя]]»*, за якую акторка атрымала прэмію «Оскар» за найлепшую жаночую ролю другога пляну. Наступныя гады Гэтэўэй выконвала ролі навукоўца ў навукова-фантастычным фільме *«[[Інтэрстэлар]]»*, (2014), уладальніцы інтэрнэт-сайту моды ў камэдыі *«[[Стажэр (фільм, 2015)|Стажэр]]»*, ганарыстую акторку ў фільме *«[[Восем сябровак Оўшэна]]»* (2018) і ліхую ведзьму ў фантастычнай камэдыі *«[[Ведзьмы (фільм, 2020)|Ведзьмы]]»* (2020). Гэтэўэй таксама атрымала прэмію «Эмі» за агучку сыткому *«[[Сымпсаны]]»*.

## Крыніцы

## Вонкавыя спасылкі
* 

Катэгорыя:Выпускнікі Амэрыканскай акадэміі драматычных мастацтваў
Катэгорыя:Акторкі ЗША